Document ID: 31989R0431

KOMISSION ASETUS (ETY) N:o 431/89,
annettu 21 päivänä helmikuuta 1989,
rapsin-, rypsin- ja auringonkukansiementen erotusmäärien soveltamista koskevista yksityiskohtaisista säännöistä annetun asetuksen (ETY) N:o 1813/84 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (ETY) N:o 2210/88(2),
ottaa huomioon rapsin- ja rypsinsiemeniä koskevista erityistoimenpiteistä 20 päivänä heinäkuuta 1972 annetun neuvoston asetuksen (ETY) N:o 1569/72(3), sellaisena kuin se on viimeksi muutettuna asetuksella (ETY) N:o 2216/88(4), ja erityisesti sen 7 artiklan,
sekä katsoo, että
komission asetuksessa (ETY) N:o 1813/84(5), sellaisena kuin se on viimeksi muutettuna asetuksella (ETY) N:o 2138/87(6), säädetään, että erotusmäärä sisältää tavoitehinnan korjaustekijän, joka lasketaan sen vaikutuksen perusteella, joka valuutta-arvojen erolla on tavoitehintaan; tätä laskemista varten tavoitehinnasta vähennetään prosenttimäärä, joka on tällä hetkellä vahvistettu 7,5 prosentiksi; markkinoiden kehityksen huomioon ottamiseksi ja markkinoiden häiriintymisen välttämiseksi tätä prosenttia olisi korotettava, ja
tässä asetuksessa säädetyt toimenpiteet ovat rasvojen hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1813/84 5 artiklan 1 kohdassa prosenttimäärä "7,5 prosenttia" prosenttimäärällä "13 prosenttia".
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan sellaisten erotusmäärien laskemiseen, jotka ovat voimassa tunnistamista tai vientiä varten:
- vuoden 1989 heinäkuusta alkaen rapsin- ja rypsinsiemenien osalta,
- vuoden 1989 elokuusta alkaen auringonkukansiemenien osalta.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä helmikuuta 1989.

Labels: 2
17
19